text: ইসমাইল ইয়াকবস (, ; জন্ম: ১৭ আগস্ট ১৯৯৯) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগার ক্লাব কলন এবং জার্মানি অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
  
  ২০০৩–০৪ মৌসুমে, জার্মান ফুটবল ক্লাব ব্লিসহাইমের যুব পর্যায়ের হয়ে খেলার মাধ্যমে ইয়াকবস ফুটবল জগতে প্রবেশ করেছেন এবং পরবর্তীকালে কলনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে, জার্মান ক্লাব কলন ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; কলন ২-এর হয়ে তিনি ২৮ ম্যাচে ৩টি গোল করেছেন। অতঃপর ২০১৯–২০ মৌসুমে তিনি কলনের মূল দলে যোগদান করেছেন।
  
  ২০২০ সালে, ইয়াকবস জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।
  
  দলগতভাবে, ইয়াকবস এপর্যন্ত ১টি শিরোপা জয়লাভ করেছেন, যার মধ্যে ১টি কলন ২-এর হয়ে জয়লাভ করেছেন।
  
  প্রারম্ভিক জীবন
  ইসমাইল ইয়াকবস ১৯৯৯ সালের ১৭ই আগস্ট তারিখে জার্মানির কোলনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা হলেন সেনেগালীয় বংশোদ্ভূত।
  
  আন্তর্জাতিক ফুটবল
  ইয়াকবস জার্মানি অনূর্ধ্ব-২১ দলের হয়ে খেলার মাধ্যমে জার্মানির প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মলদোভা অনূর্ধ্ব-২১ দলের বিরুদ্ধে ম্যাচে জার্মানি অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের জার্মানি অনূর্ধ্ব-২১ দলে স্থান পেয়েছেন।
  
  তথ্যসূত্র
  
  বহিঃসংযোগ
   
   
   
   
   
   
  
  বিষয়শ্রেণী:১৯৯৯-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:জার্মান ফুটবলার
  বিষয়শ্রেণী:ফুটবল ফুলব্যাক
  বিষয়শ্রেণী:বুন্দেসলিগার খেলোয়াড়
  বিষয়শ্রেণী:১. ফুটবল ক্লাব কলন ২-এর খেলোয়াড়
  বিষয়শ্রেণী:১. ফুটবল ক্লাব কলনের খেলোয়াড়
  বিষয়শ্রেণী:জার্মানির আন্তর্জাতিক যুব ফুটবলার
  বিষয়শ্রেণী:জার্মানি অনূর্ধ্ব-২১ আন্তর্জাতিক ফুটবলার
title: ইসমাইল ইয়াকবস